Naslov rada na hrvatskom jeziku. Podnaslov

Naslov rada na engleskom jeziku. Podnaslov

Ime Prezime1

Ime Prezime2

Ime Prezime1

Ime Prezime2

1 Naziv i adresa institucije u kojoj je autor zaposlen ili u kojoj se provodi istraživanje, e-mail, ORCID

2 Naziv i adresa institucije u kojoj je autor zaposlen ili u kojoj se provodi istraživanje, e-mail, ORCID

(više autora iz iste institucije nosi isti broj, bez obzira na redoslijed autora)

(ORCID je osobni identifikator autora)

Tekst sažetka mora biti obostrano poravnat i smješten ispod informacija o autoru/ima, ne duži od 150 do 200 riječi. U naslovu i sažetku ne koristiti bilješke. Nakon sažetka slijedi jedan prazan red, nakon čega slijedi do osam ključnih riječi, međusobno odvojenih zarezom. Popis ključnih riječi završava bez točke. Nakon ključnih riječi slijede tri prazna reda i započinje glavni tekst rada.

Ključne riječi:ključna riječ 1, ključna riječ 2, ključna riječ 3, ključna riječ 4, ključna riječ 5, ključna riječ 6, ključna riječ 7, ključna riječ 8

Ispod sažetka i ključnih riječi na hrvatskom jeziku slijede sažetak i ključne riječi na engleskom jeziku.

**Uvod**

Ovo su upute autorima uz primjere kako treba izgledati rukopis članka za časopis Annales Instituti Archaeologici. Časopis objavljuje:

1. Prethodno priopćenje (Preliminary communication) – rad koji sadrži jedan ili više novih znanstvenih podataka, ali bez dovoljno pojedinosti koje bi omogućavale provjeru kao kod izvornih znanstvenih članaka. U priopćenju se mogu dati rezultati znanstvenog istraživanja u tijeku, koji zbog aktualnosti zahtijevaju brzo objavljivanje, uz pretpostavku da će se kasnije objaviti cjelovit rad.

2. Pregledni članak (Review) – rad koji sadrži cjelovit prikaz stanja i tendencija razvoja određenog područja s kritičkim osvrtom i ocjenom. Navedena literatura mora biti dovoljno cjelovita tako da omogućuje dobar uvid i uključivanje u prikazano područje.

3. Stručni članak (Professional paper) može sadržavati prikaz originalnog rješenja, prikaz značajnih praktičnih vježbi, koji informira i prinos je širenju znanja i sl.

4. Kratki pregled (Short report) godišnjih istraživanja sadrži osnovne informacije o novom istraživanju provedenom unutar tekuće godine.

Prihvaćaju se prethodno neobjavljeni radovi na hrvatskom jeziku ili engleskom jeziku ako su radovi rezultat suradnje međunarodne grupe istraživača. Tekst članka mora imati najmanje 10 kartica teksta za znanstveno-stručni dio (uz min. 2–3 bibliografske jedinice po kartici teksta) ili jednu karticu teksta za kratki pregled godišnjih istraživanja (uz max. nekoliko bibliografskih jedinica). Iznimno, znanstveno-stručni radovi mogu biti nešto kraći, ali moraju sadržavati min. pet kartica teksta rasprave. Svi dokumenti moraju sadržavati redom: naslov rukopisa, podatke o autoru (autorima), apstrakt (opsega od 150 do 200 riječi), ključne riječi, tekst članka, prošireni sažetak (za prijevod: 20 % dužine teksta članka za znanstveno-stručne radove, do 200 riječi za kratke preglede), popis izvora i literature te popis priloga.

Radove u digitalnom obliku treba poslati na e-mail adresu: [iarh@iarh.hr](mailto:iarh@iarh.hr) (naslov: Annales Instituti Archaeologici), ili snimljene na CD/DVD na adresu: Annales Instituti Archaeologici, Institut za arheologiju, Jurjevska ulica 15, HR–10000 Zagreb, Hrvatska. Radovi se zaprimaju tijekom cijele godine, ali rukopisi pristigli u drugoj polovici tekuće godine izaći će u idućem broju slijedeće godine, a što ovisi o količini prvotno zaprimljenih radova.

U trenutku predaje rukopisa autor pristaje na recenzentski postupak. Uredništvo odlučuje kojim će recenzentima pristigli rad biti poslan na ocjenjivanje – svaki će biti poslan na dvije recenzije ili po potrebi i na treću. Nakon ocjenjivanja rada autor je dužan unijeti promjene u tekstu prema priloženoj recenziji i uputama urednika. Autor se tijekom recenzentskog i uredničkog postupka po potrebi može obratiti uredniku/uredništvu pismenim putem bez ograničenja, a u slučaju neslaganja s uputama recenzenata, autor je dužan argumentirano obrazložiti razloge neslaganja pismenim putem.

Rukopisi koji nisu uređeni prema uputama Uredništva časopisa i kojima nedostaju pojedini prilozi, biti će vraćeni autorima na doradu. Originalni prilozi vraćaju se autoru. Nakon objave svaki autor dobiva članak u pdf formatu.

Ovaj predložak koristite za direktno pisanje rada.

**Oblik rukopisa**

Rukopis je potrebno predati kao Word dokument, naslovljen prezimenom autora, u slučaju više autora, prezimenom prvog autora uz dodatak et al. (Prezime et al.). Na isti način potrebno je označavati i zasebne priloge uz dodatak brojčane oznake (npr. Prezime\_Sl. 1; Prezime et al.\_T. 1). Rukopis treba biti napisan Times New Roman pismom, veličinom slova 12 točaka, s proredom 1.5 ili 2, obostrano poravnat. Bilješke s dodatnim i popratnim informacijama navode se na dnu stranice, veličinom slova 10 točaka, s jednostrukim proredom i obostrano poravnatim tekstom. U rukopisu valja izbjegavati uređivačke zahvate, odnosno ne smiju se rabiti različiti stilovi i formati naslova i teksta, zatim tipka „Tab” za uvlačenje odlomka, a tipku za prijelaz u novi red „Enter” koristiti samo pri odvajanju poglavlja te tipku za razmak samo za razmak između riječi i slično. Razmak između paragrafa/pasusa mora biti 0 (ispred i iza) – to se odnosi i na tekstove unutar tablica. Ne koristiti automatsko nabrajanje (brojevi, crte, točke i sl.) nego oznake upisati ručno.

Veličina papira treba biti postavljena na A4. Margine trebaju biti 2.5 cm, odnosno Normal. Tablice koje prelaze margine treba dostaviti ili u posebnom Word dokumentu s pogledom Landscape ili u Excel formatu.

Nazivi karata, slika, tablica i tabli pišu se ispod priloga, u istom fontu kao i tekst rada, ali dvojezično.

Sve ilustracije, tablice i table moraju u potpisu nositi oznaku autora; to uključuje i autore svih fotografija – nije prihvatljivo označavanje autorstva samo oznakom digitalnog arhiva neke institucije, osim u slučaju starih arhivskih izvora. Također, izvori karata i satelitskih snimaka moraju biti jasno označeni.

Na kraju rada, nakon zaključka, pod naslovom poglavlja Napomena, Bilješka, Zahvala ili sl. (engl. Acknowledgments) navesti sve podatke koji se tiču istraživanja, projekta (obavezno navesti naziv projekta i šifru te izvor financiranja, npr.: Ovaj je rad financirala Hrvatska zaklada za znanost projektom Razvoj i naslijeđe viteških redova u Hrvatskoj (milOrd) (HRZZ, IP-2019-04-5513).). Ove podatke ne navoditi u bilješkama ili u samom tekstu rada, a iste treba navesti i na kraju proširenog sažetka. Uredništvu je također moguće dostaviti identifikator objavljenog skupa podataka ako je rad nastao na temelju skupa podataka ili je povezan sa skupom podataka objavljenim u repozitoriju (primjerice sustav Puh). Podaci o projektima i skupovima podataka koriste se prilikom unosa podataka o radu na portalu Hrčak.

**Naslovi poglavlja**

Naslove poglavlja treba pisati istim fontom kao i tekst, ali bold.

Podnaslovi

Podnaslove treba pisati istim fontom kao i tekst, ali regular.

*Podposnaslovi*

Podpodnaslove treba pisat istim fontom kao i tekst, ali italik.

**Navođenje priloga u tekstu**

Navođenje priloga

U tekstu se prilozi navode na slijedeći način: na priloge (slike, karte, tablice, table, kataloške jedinice i slično) autor se u tekstu poziva u zagradama: (sl. 1), (karta 1), (tab. 1), (T. 1), (kat. br. 1) ako se navode pojedinačno ili (sl. 1; tab. 1; T. 1) ako se navode zajedno. Svi prilozi u tekstu navode se u zasebnim zagradama, a ne u sklopu citirane literature.

Ako se autor poziva na jedan od više detalja na nekome prilogu: (sl. 5: 7), (karta 2: 1), (T. 1: 1). Ukoliko se poziva na više detalja s istoga priloga: (T. 1: 1, 3, 7–10). Ako se u tekstu autor poziva na više predmeta s više priloga: (T. 1: 1, 3, 7–10; T. 2: 7–9, 11).

Karte, slike, tablice i table

Unutar teksta, između dva odlomaka, potrebno je okvirno naznačiti gdje autor želi smjestiti ilustracije te tu oznaku istaknuti bojom. Popis priloga upisati na kraj rukopisa, iza popisa literature.

*Karte*

Karta 1 Položaj arheoloških nalazišta, mjerilo 1 : 5000 (podloga: Geoportal DGU; računalna obrada: H. Horvat)

Map 1 Position of the archaeological sites, scale 1:5000 (base: Geoportal DGU; computer processing by: H. Horvat)

Karta 2 Položaj nalazišta: 1 Zagreb – zapad; 2 Zagreb – istok; 3 Velika Gorica; 4 Sesvete (izradio: H. Horvat)

Map 2 Position of the sites 1 Zagreb – zapad; 2 Zagreb – istok; 3 Velika Gorica; 4 Sesvete (made by: H. Horvat) (u slučaju većeg broja nalazišta, popis nalazišta navodi se jednom, a početni opisni dio je dvojezičan, odvojen kosom crtom)

Karta 3 Karta nalazišta (izradio: H. Horvat; izvori satelitske snimke: Imagery ©2021 TerraMetrics, Map data ©2021) (kada se koriste satelitske snimke Gooogle maps ili Google Earth; podaci se nalaze u donjem desnom uglu, na traci uz ostale podatke, uključujući mjerilo)

Map 3 Map of the sites (made by: H. Horvat; satellite image sources: Imagery ©2021 TerraMetrics, Map data ©2021)

Karta 4 Položaj lokaliteta Lug u odnosu na antička naselja u okolici (izvor: Digital atlas of the Roman Empire; prilagodio: J. Drpić)

Map 4 Position of the site of Lug in relation to the settlements from antiquity in the vicinity (source: Digital atlas of the Roman Empire; adapted by: J. Drpić)

*Slike*

Sl. 1 Pogled na nalazište (snimio: H. Horvat) (fotografija)

Fig. 1 View of the site (photo by: H. Horvat)

Sl. 2 Južni profil sonde (snimio i izradio: H. Horvat) (fotografija i crtež/bilo kakva intervencija na originalnoj fotografiji)

Fig. 2 Southern profile of the probe (photo and made by: H. Horvat)

Sl. 3 Tlocrt istražene površine (izradio: H. Horvat; prilagodila: A. Horvat) (CAD crtež; slično i za ortofoto)

Fig. 3 Ground plan of the excavated area (made by: H. Horvat; adapted by: A. Horvat)

ako se koriste već objavljeni materijali, a prilagođeni su objavi u radu, treba stajati:

(prema: Horvat 2009: sl. 6; prilagodio: H. Horvat)

(after: Horvat 2009: Fig. 6; adapted by: H. Horvat)

ako se samo koristi već objavljen materijal, treba stajati:

(prema: Horvat 2009: sl. 6)

(after: Horvat 2009: Fig. 6)

Sl. 4 Fotografija salonitanskoga kalupa s prikazom gladijatora, Arheološki muzej Split, inv. br. A 826 (snimila: Z. Buljević 2003) (ako prilog prikazuje predmet koji je pohranjen u nekoj instituciji, uz opis mora biti navedena institucija te inventarni broj pod kojim se predmet vodi u toj instituciji)

Fig. 4 Photograph of a Salona mould depicting a gladiator, Archaeological Museum in Split, inv. no. A 826 (photo by: Z. Buljević 2003)

*Tablice*

Tekst unutar tablica mora biti dvojezičan. Ne dostavljati dvije tablice s istim podacima u dva različita jezika.

Tab. 1 Kronološka distribucija analiziranih ulomaka keramike prikupljenih tijekom iskopavanja na položaju Zagreb – zapad 2021. godine (izradila: A. Horvat) (može stajati i godina izrade – izradila: A. Horvat 2021)

Tab. 1 Tab. 1 Chronological distribution of analyzed pottery fragments collected during excavations at Zagreb – zapad in 2021 (made by: A. Horvat)

*Table*

Table slijede na samom kraju teksta. Ispod svake table moraju stajati podaci o materijalu koji je prikazan te o autoru/ima slikovnih i/ili foto priloga.

T. 1 Ime lokaliteta. Nalazi (snimila: B. Horvat; crtež: H. Horvat; izradila A. Horvat) (table crteža, fototable i sl.; drugi primjer, kad se radi o crtežima predmeta, ali su table složene od više ručno crtanih tabli ili su crteži digitalno obrađeni – crtež i izradio: H. Horvat)

Pl. 1 Finds (photo by: B. Horvat; drawing by: H. Horvat; made by: A. Horvat) (drawing and made by: H. Horvat)

**Citiranje literature u tekstu**

Časopis koristi prilagođeni harvardski sustav navođenja bibliografskih izvora.

Bibliografske se jedinice navode unutar teksta, u zagradama, nakon citiranoga podatka. Navodi se prezime autora, godina izdanja djela te, prema potrebi, broj stranice, bilješke itd. na sljedeći način: (Tomičić 1990: 34); (Tomičić 1997: 234, 250–259, 321); (Karaman 1930: 195, bilj. 14); (Sekelj Ivančan, Tkalčec 2004: 71–106); (Sekelj Ivančan et al. 2003: 113–130). Više djela istoga autora (poredati ih kronološki): (Tomičić 1990: 34; 1996: 299).

Navođenje više bibliografskih jedinica (poredati kronološki, no objediniti djela istoga autora): (Karaman 1930: 94; Tomičić 1990: 34; 2009: 747; Sekelj Ivančan, Tkalčec 2004: 71).

**Citiranje antičkih izvora u tekstu**

Antičke izvore treba citirati sukladno kraticama navedenim u izdanju *Oxford Classical Dictionary*.

Na kraju rada (prije Summary) slijede: Izvori, Internetski izvori i Literatura

**Izvori / Sources**

Ovdje se navode klasični izvori ili arhivski izvori, a poželjno je navesti izdanje koje je korišteno kod pisanja rada.

Buttner Wobst, Th. (ed.) 1904, *Polybius, Historiae*, Teubner, Lipsiae.

C. Iulius Caesaris, *De bello Alexandrino* – https://penelope.uchicago.edu/Thayer/L/Roman/Texts/Caesar/Alexandrian\_War/C\*.html

(14.07.2020.).

Strabo, Γεωγραφικά / *Geography*, Loeb Classical Library, Vol. 3 (Books 6–7), The Loeb Classical Library 182, Harvard University Press, 1924.

M. Valerivs Martialis, *Epigrammaton lbri* – The Latin Library, http://www.thelatinlibrary.com/martial.html (14.07.2020.).

Ioannis Zonaras, Epitome Historion, in: Page, T. E., Rouse, W. H. D. (eds.) 1914, *Dio’s Roman History, Vol. II: Books 12-35*, The Loeb Classical Library 37, William Heinemann – Macmillan co., London – New York.

Moguće je navesti i kratice prije Izvora:

**Kratice / Abbreviations**

CIL – Corpus Incriptionum Latinarum, Berlin (https://cil.bbaw.de/).

EDCS – Epigraphische Datenbank Clauss–Slaby (Manfred Clauss; http://db.edcs.eu/epigr/epi\_de.php).

HD – Epigraphische Datenbank Heidelberg (Heidelberger Akademie der Wissenschaften; http://edh–www.adw.uni–heidelberg.de/home).

ILS – Inscriptiones Latinae selectae, Berlin.

ILJug 1–451 – Šašel, A., Šašel J. 1963, *Inscriptiones latinae quae in Iugoslavia inter annos MCMXL et MCMLX repertae et editae sunt*, Situla 5, Ljubljana.

ILJug 1223–3128 – Šašel, A., Šašel J. 1986, *Inscriptiones Latinae quae in Iugoslavia inter annos MCMII et MCMXL repertae et editae sunt*, Situla 25, Ljubljana.

Ovdje navedene kratice ne odnose se na kratice časopisa/publikacija ili ustanova!

**Internetski zvori / Internet sources**

Ovdje se navode svi mrežni izvori koji se ne odnose na klasične, arhivske ili povijesne izvore.

ARKOD, Agencija za plaćanja u poljoprivredi, ribarstvu i ruralnom razvoju – http://preglednik.arkod.hr/ARKOD (30.08.2021.)

BAZA **–** Baza antičkih arheoloških lokaliteta Republike Hrvatske Instituta za arheologiju, http://www.iarh.hr/hr/projekti/bazaantickih-arheoloskih-lokaliteta-republike-hrvatske-instituta-zaarheologiju-(baza)/ (30.05.2021.)

Digital atlas of the Roman Empire **–** https://imperium.ahlfeldt.se/(30.05.2021.)

Geoportal DGU, Državna geodetska uprava – https://geoportal.dgu.hr/ (30.05.2021.)

Geoportal Hrvatske vode – https://preglednik.voda.hr (30.05.2021.)

Google Earth (v.7.3.4) (30.10.2020.)

Google maps – https://maps.google.com (30.10.2020.)

MAPIRE – Historical Maps Online, Arcanum Database Ltd., Budapest, https://mapire.eu/en/ (15.05.2020.)

Ministarstvo prostornog uređenja, graditeljstva i državne imovine – https://ispu.mgipu.hr (pristupljeno 02. 10. 2019.)

Park prirode Žumberak, Samoborsko gorje, destinacija Sošice – https://www.pp-zumberak-samoborsko-gorje.hr/destinacije/destinacija-1/ (svibanj 2019.)

Projekt TransFER, Institut za arheologiju, Zagreb – http://transfer.iarh.hr (12.06.2020.)

Večernji list, 12. studenoga 2014, mrežno izdanje – https://www.vecernji.hr/zagreb/dvoje-u-naselju-a-drustvo-im-prave-vjerne-zivotinje-973024 (svibanj 2019.)

**Literatura / Biblography**

U popisu literature treba izbjegavati kraćenje naslova, naziva časopisa i izdavača. Literatura se navodi abecednim redom; djela bez autora ili urednika uvrstiti prema naslovu djela; više djela istoga autora navesti kronološki.

Više autora: Dizdar, M., Šoštarić, R., Jelinčić, K. 2003, … (u tekstu: Dizdar et al. 2003)

Za više djela jednoga autora objavljenih u istoj godini:

Belošević, J. 2007a, … (u tekstu: Belošević 2007a)

Belošević, J. 2007b, … (u tekstu: Belošević 2007b)

Naslov (i podnaslov) knjige odnosno naziv časopisa treba pisati u kurzivu (*italic*). Navesti izdavača prije mjesta izdanja. Treba navoditi izvorna imena mjesta izdanja, primjerice, “Wien” a ne “Beč”. Navedene stranice u knjizi ili časopisu povezuju se crtom “33–55”, a ne crticom (spojnicom) “33-55”. Svaka bibliografska jedinica završava točkom, a nakon toga slijedi doi broj ako je primjenjivo (posebno obratiti pažnju i na starija izdanja kojima je u nekim slučajevima doznačen ovaj novi identifikator).

U popis literature ne unositi preuzete bibliografske jedinice koje nisu provjerene tijekom pisanja rada ili, ako se navode, potrebno ih je dodatno provjeriti kako bi se izbjeglo prenošenje ponekad pogrešno navedenih podataka. Detaljna provjera se odnosi i na radove preuzete s javnih internetskih stranica pojedinih autora, a u kojima se ne navode svi podaci o publikaciji u kojoj je rad objavljen.

Koščević, R. 1980, *Antičke fibule s područja Siska*, Odjel za arheologiju Centra za povijesne znanosti, Zagreb. (knjiga)

Koščević, R., Makjanić, R. 1995, *Siscia, Pannonia Superior: Finds and Metalwork Production – Terra Sigillata*, British Achaeological Reports International series 621, Archaeopress, Oxford. (knjiga)

Migotti, B., Šlaus, M., Dukat, Z., Perinić, Lj. 1998, *Accede ad Cesrtissiam: Antički i ranokršćanski horizont arheološkog nalaza Štrbinci kod Đakova*, Hrvatska akademija znanosti i umjetnosti, Zagreb. (knjiga)

Minichreiter, K. 2007, *Slavonski Brod, Galovo. Deset godina arheoloških istraživanja / Slavonski Brod, Galovo. Ten years of archaeological excavations*, Monographiae Instituti Archaeologici 1, Institut za arheologiju, Zagreb. (knjiga)

Laiou, A. E. (ed.) 2002, *The Economic History of Byzantium*, Dumbarton Oaks, Washington DC. (uredničko izdanje)

Tassaux, F., Matijašić, R., Kovačić, V. (eds.) 2001, *Loron (Croatie): Un grand centre de production d΄amphores a huile Istrijennes (I–IV S. P. C.)*, Ausonius publications, Bordeaux. (uredničko izdanje)

Lipovac Vrkljan, G., Konestra, A., Ugarković, M. 2018, Eastern Adriatic Hellenistic and Roman pottery and ceramics production sites, in: *Pottery Production, Landscape and Economy of Roman Dalmatia. Interdisciplinary approaches*, Lipovac Vrkljan G., Konestra A. (eds.), Archaeopress, Oxford, 2–6. (poglavlje u knjizi)

Tomičić, Ž., Mahović, G. 2011, Metalni nalazi i katalog, in: *Suhopolje – Kliškovac. Od mjestopisa do arheološke spoznaje*, Tomičić Ž., Jelinčić K. (eds.), Monographiae Instituti Archaeologici 4, Institut za arheologiju, Zagreb, 137–143. (poglavlje u knjizi)

Vasić, R. 1987, Bosutska grupa, in: *Praistorija jugoslavenih zemalja. V: Željezno doba*, Benac A. (ed.), Akademija nauka i umjetnosti Bosne i Hercegovine, Centar za balkanološka ispitivanja, Sarajevo, 536–554. (poglavlje u knjizi)

Kačar, S. 2019b, *Les societes mesolithiques de l’arc adriatique oriental: des origines a la neolithisation, de l’Istrie aux cotes epirotes / Mezolitička društva istočnog Jadrana: od početka do neolitizacije, od Istre do obala Epira*, Unpublished PhD thesis, Universite Toulouse, Sveučilište u Zagrebu, Toulouse – Zagreb. (neobjavljena disertacija)

Claud, E. 2008, *Le statut fonctionnel des bifaces au Paleolithique moyen recent dans le Sud-Ouest de la France: Etude traceologique integree des outillages des sites de La Graulet, La Conne de Bergerac, Combe Brune 2, Fonseigner et Chez-Pinaud / Jonzac*, Unpublished PhD thesis, Universite Sciences et Technologies – Bordeaux I, Bordeaux. (neobjavljena disertacija)

Perhoč, Z. 2020, *Rohmaterial fur die Produktion von Steinartefakten im Spatjungpalaolithikum, Mesolithikum und Neolithikum Dalmatiens (Kroatien)*, Unpublished PhD thesis, University of Heidelberg, Heidelberg. (neobjavljena disertacija)

Krznar, S. 2012, *Arheološka slika kasnosrednjovjekovnih groblja na prostoru sjeverne Hrvatske*, Unpublished PhD Thesis, University of Zagreb, Zagreb. (neobjavljena disertacija)

Burazer, B. 2019, *Arheološki nalazi kopča od 12. do 17. stoljeća u Hrvatskoj*, Unpublished MA Thesis, University of Zadar, Zadar. (neobjavljen magistarski rad)

Članak u časopisu

Basińska, A. M., Reczuga, M. K., Gąbka, M., Strożecki, M., Łucow, D., Samson, M., Urbaniak, M., Leśny, J., Chojnicki, B. H., Gilbert, D., Sobczyński, T., Olejnik, J., Silvennoinen, H., Juszczak, R., Lamentowicz, M. 2020, Experimental warming and precipitation reduction affect the biomass of microbial communities in a Sphagnum peatland, *Ecological Indicators*, Vol. 112, 106059. https://doi.org/10.1016/j.ecolind.2019.106059 (kad postoji samo broj članka, ali ne i broj stranica, tj. kad svi članci u jednom Vol. počinju sa str. 1)

Bronk Ramsey, C., Scott, E. M., van der Pilcht, J. 2013, Calibration for archaeological and environmental terrestrial samples in the time range 26-50 Ka cal BP, *Radiocarbon*, Vol. 55(4), 2021–2027. doi: 10.2458/azu\_js\_rc.55.16935 (ako broj časopisa ima više svezaka)

Bunčić, M. 2009, Kameni nalazi starčevačke kulture s nalazišta Galovo u Slavonskom Brodu: Rezultati litičke analize iz zemunice SJ 291, *Prilozi Instituta za arheologiju u Zagrebu*, Vol. 26 (in press). (u tekstu: Bunčić 2009, in press) (članak u tisku)

Dizdar, M., Šoštarić, R., Jelinčić, K. 2003, Ranorimski grob iz Iloka kao prilog poznavanju romanizacije zapadnog Srijema, *Prilozi Instituta za arheologiju u Zagrebu*, Vol. 20, 57–77.

Gregl, Z. 1987, Figuralna ornamentika na urnama u obliku kuće, *Vjesnik Arheološkog muzeja u Zagrebu*, 3. s. Vol. 20, 85–92. (Vjesnik Arheološkog muzeja u Zagrebu više je puta mijenjao naslov, a ove su promjene dostupne u radu iz 1988. godine: <https://hrcak.srce.hr/clanak/45904>)

Köhler, K., Marcsik, A., Zádori, P., Biro, G., Szeniczey, T., Fábián, S., Serlegi, G., Maraton, T., Donoghue, H. D., Hajdu, T. 2017, Possible cases of leprosy from the Late Copper Age (3780–3650 cal BC) in Hungary, *The Public Library of Science One*, Vol. 12(10), 1–25. doi: 10.1371/journal.pone.0185966 (uvijek navesti sve autore, bez obzira na broj)

Ložnjak Dizdar, D. 2007, Brončani kotlić iz Drave kod Koprivnice / Bronzebecken aus der Drau bei Koprivnica, *Prilozi Instituta za arheologiju u Zagrebu*, Vol. 24, 69–78. (ako je članak u istome časopisu objavljen na dvama jezicima, navode se obje inačice naslova razdvojene kosom crtom)

Tomber, R., Williams, D. 2000, Egyptian Amphorae in Britain and the Western Provinces, *Britannia*, Vol. XXXI, 41–54. (brojeve svezaka pisati rimskim brojem ako se isti koristi u pojedinim serijskim publikacijama)

Tomičić, Ž. 1990, Arheološka svjedočanstva o ranobizantskom vojnom graditeljstvu na sjevernojadranskim otocima, *Prilozi Instituta za arheologiju*, Vol. 5–6 (1988–1989), 29–53. (ako se godište časopisa ne podudara s godinom objave)

Članak u zborniku znanstvenog skupa

Andreasen, N. H. 2009, Early farmers on the coast: lithic procurement strategies of colonists in the eastern Adriatic, in: *Mesolithic Horizons*, Vol. 1, Papers presented at the Seventh International Conference on the Mesolithic in Europe, Belfast 2005, McCartan S., Schulting R., Warren G., Woodman P. (eds.), Oxbow Books, Oxford, 53–59. (članak u zborniku znanstvenog skupa)

Batović, Š. 1978, Bribir u prapovijesti, in: *Novija i neobjavljena istraživanja u Dalmaciji*, Znanstveni skup, Vodice, 10.–13. V. 1976, Rapanić Ž. (ed.), Izdanja Hrvatskog arheološkog društva 3, Hrvatsko arheološko društvo, Split, 9–24. (članak u zborniku znanstvenog skupa)

Ivčević, S. 2003, Antički metalni predmeti iz Narone, in: *Arheološka istraživanja u Naroni i dolini Neretve*, Znanstveni skup Metković 6.–9. listopada 2001., Marin E. (ed.), Izdanja Hrvatskog arheološkog društva 22, Hrvatsko arheološko društvo, Zagreb, 129–167. (članak u zborniku znanstvenog skupa)

Lipovac Vrkljan, G. 2011, Lokalna keramičarska radionice Seksta Metilija Maksima u Crikvenici – Crikvenička amfora ravnog dna, in: *Rimske keramičarske i staklarske radionice. Proizvodnja i trgovina na jadranskom prostoru*, Zbornik I. Međunarodnog arheološkog kolokvija Crikvenica, 23.–24. listopada 2008., Lipovac Vrkljan G., Radić Rossi I., Šiljeg B. (eds.), Institut za arheologiju, Grad Crikvenica, Muzej grada Crikvenice, Crikvenica, 3–18. (članak u zborniku znanstvenog skupa)

Tkalčec, T. 2016, Odabir mjesta za pokop djece u novom vijeku na primjeru Crkvara kod Orahovice, in: *Groblja i pogrebni običaji u srednjem i ranom novom vijeku na prostoru sjeverne Hrvatske*, Zbornik radova prvog međunarodnog znanstvenog skupa srednjovjekovne arheologije Instituta za arheologiju, Zagreb, 4. lipnja 2014., Krznar S., Sekelj Ivančan T., Tkalčec T., Belaj J. (eds.), Institut za arheologiju, Zagreb, 161–201. (članak u zborniku znanstvenog skupa)

Novinski članak

Fučić, B. 1998, Terra incognita, Bašćanski kapiteli, *Novi list*, Rijeka, 30. kolovoza, 103. (novinski članak)

Elektronički izvori

Ovi se izvori citiraju u popisu literature jedino ako ne postoji druga verzija samog rada (ne navode se kao izvor koji je autor pronašao i koristio!). Osnovni oblik citiranja prati načela koja vrijede i za tiskane medije. Dakle, valja navesti: autora, godinu publikacije, naslov publikacije, izdavača, adresu internetske stranice te, u zagradi, datum posjeta stranici:

Murphy, P. J. 2004, Cavers, Digging and Archaeological Finds in the Yorkshire Dales, *Capra*, 6, http://capra.group.shef.ac.uk/6/cavedigging.pdf (30. 12. 2008.).

**Summary**

Prije tabli, a nakon Literature slijedi prošireni sažetak na engleskom jeziku (20 % dužine teksta članka za znanstveno-stručne radove, do 200 riječi za kratke preglede).

**Opće napomene o oblikovanju teksta rukopisa**

U tekstu izbjegavati kratice, osim:

1. g. pr. Kr. – godina prije Krista (engl. BC)

2. g. po Kr. – godina nakon Krista (ali 2006. godine) (engl. AD prije godine)

3. st. pr. Kr. – stoljeće prije Krista (ali u 15. st. pr. Kr.) (engl. century BC / AD)

4. m n.v. – metara nadmorske visine (m a.s.l. – meters above sea level)

Strane svijeta pisati punim nazivima s bjelinama prije i nakon crtice:

…. kanal se protezao smjerom sjeveroistok – jugozapad….

Raspon godina i stoljeća pisati s bjelinama prije i nakon crtice:

1600. – 1700. godine ili .…za vrijeme svoje vladavine (1630. – 1648.); 4. – 6. st. po Kr.

Koristiti … istraženo je… umjesto … istražilo se…

Navodnici u hrvatskom jeziku: „hrvatski“

Navodnici u engleskom jeziku: ”English”

U hrvatskom: 20 %

U engleskom: 20%

Brojeve do jedan do deset pisati slovima, od 11 brojkama.

(po potrebi konzultirati: <https://pravopis.hr/pravila/>)

Radiokarbonski datumi: u tekstu koristiti … radiokarbonski datumi… ili … 14C datumi…; obavezno navesti koja je analiza rađena (AMS ili neka druga), na kojem je uzorku vršena analiza (ugljen, drvo, kost, zrna itd.), laboratorij i kod uzorka te datum BP (primjer: 1200 ± 30 BP).

Kod korištenja podloga preuzetih sa stranica MAPIRE, potrebno je stranicu navesti u Internetskim izvorima, u tekstu (uz MAPIRE) citirati i Biszak et al. 2017, a u literaturi navesti:

Biszak, E., Biszak, S., Timar, G., Nagy, D., Molnar, G. 2017, Historical topographic and cadastral maps of Europe in spotlight – Evolution of the MAPIRE map portal, in: Digital approaches to cartographic heritage, *Proceedings of the 12th ICA Conference, Venice, 26-28 April 2017*, Livieratos E. (ed.), Laboratory of Cartography & Cartographic Analysis, Aristotle University of Thessaloniki, Thessaloniki, 204–208. (u slučaju konzultiranja karata, ali ne preuzimanja podataka, potrebno je jedino navesti stranicu u Internetskim izvorima te MAPIRE u tekstu)

Za sve dodatne upite vezane uz pravilno navođenje izvora i literature prije slanja rukopisa, molimo obratite se urednici e-mailom na adresu: [kbotic@iarh.hr](mailto:kbotic@iarh.hr)